ባለፈው ወር ‘አፍሌ’ በምትባል የ ጣልያን ከተማ ለፋሽስቱ ግራዚያኒ ሐውልት እንዲቆምለት በመደረጉ ኢትዮጵያውያን በየቦታው የተቃውሞድምፆች ሲያሰሙ ሰንብተዋል፡፡ የአፍሌ ከተማ ከንቲባ ”ግራዚያኒ ለፍርድ የቀረበው በፀረ ፋሺስት ኢጣሊያውያን ተዋጊዎች ፊት እንጂ በዓለምአቀፍ ችሎት ፊት ቀርቦ አልተፈረደበትም እናም መታሰቢያ ሐውልቱን በመንግሥት ገንዘብ ማቋቋም ስህተት አይደለም፡፡”የሚል ፌዝ ሲናገሩተደምጠዋል።በ1943 እኤአ የፋሺስቱ የጦር መሪ ባድጎሊዮ ጓደኛውን ጀርመንን በመክዳት ለተባበሩት መንግሥታት እጁን በመስጠትበጀርመን ላይ ጦርነት አወጀ፡፡ ይህ በሚሆንበት ጊዜ የተባበሩት መንግሥታት አጋር የሆነችው ኢትዮጵያ ሐሳቧን ሳትጠየቅ ግፈኛዎቹ የፋሽስትቀንደኛ ወንጀለኞች በተባበሩት መንግሥታት እንደ አጋር በመወሰዳቸው የፋሺስት የፓርቲና የጦር መሪዎች ከተጠያቂነት በ ሸፍጥ አመለጡ።ይህ ማለት ግን የ ሰሩት ግፍ በሰው ልጅ ታሪክ ታይቶ ያልታወቀ ለመሆኑ አለም የሚያውቀው ነው። ሌላው ቀርቶ ጣልያን በ አለምመንግሥታት ፊት የፈረመችውን’ የ መርዝ ጋዝ ለ ጦርነት ያለመጠቀም’ ስምምነት ወደጎን ተደርጎ በ ንፁሁ የ ኢትዮጵያ ገበሬ ላይ የወረደበትየ መርዝ ውርጅብኝ በ ኢትዮጵያ ብቻ አይደለም በ መላው አፍሪካዊ ላይ ብሎም በሰው ልጅ ላይ የተፈፀመ ፍትህ ያላገኝ ግፍነው።
